[pic] | COMISIA EUROPEANĂ |

Bruxelles, 26.11.2010

COM(2010) 750 final

PROIECT DE BUGET GENERAL 2011

SITUAȚIA VENITURILOR ȘI CHELTUIELILOR PE SECȚIUNI

PROIECT DE BUGET GENERAL 2011

SITUAȚIA VENITURILOR ȘI CHELTUIELILOR PE SECȚIUNI

Având în vedere:

- Tratatul privind funcționarea Uniunii Europene, în special articolul 314, precum și Tratatul de instituire a Comunității Europene a Energiei Atomice, în special articolul 106a,

- Regulamentul (CE, Euratom) nr. 1605/2002 al Consiliului din 25 iunie 2002 privind regulamentul financiar aplicabil bugetului general al Comunităților Europene[1], în special articolul 37,

- proiectul inițial de buget general al Uniunii Europene pentru exercițiul financiar 2011, prezentat de Comisie la 15 iunie 2010[2],

- proiectul de scrisoare rectificativă nr. 1/2011[3],

- proiectul de scrisoare rectificativă nr. 2/2011[4],

- proiectul de scrisoare rectificativă nr. 3/2011[5],

- poziția Consiliului privind proiectul inițial de buget general al Uniunii Europene pentru exercițiul financiar 2011, adoptată de Consiliu la 12 august 2010,

- amendamentele Parlamentului European privind poziția Consiliului referitoare la proiectul inițial de buget general al Uniunii Europene pentru exercițiul financiar 2011, adoptate de Parlamentul European la 20 octombrie 2010,

Comisia Europeană prezintă autorității bugetare proiectul de buget general 2011.

CUPRINS

1. Introducere 4

2. Proiectul de buget 2011 în raport cu cadrul financiar multianual 4

2.1 Plafoanele cadrului financiar multianual pentru bugetul 2011 4

2.2 Prezentarea noului proiect de buget 2011 5

3. Elemente-cheie ale propunerii privind noul proiect de buget 7

3.1. Abordarea generală privind creditele de plată 7

3.2 Rubricile de cheltuieli din cadrul financiar 8

3.2.1 Rubrica 1a — Competitivitate pentru creștere economică și ocuparea forței de muncă 8

3.2.2 Rubrica 1b — Coeziune pentru creștere economică și ocuparea forței de muncă 10

3.2.3 Rubrica 2 — Conservarea și gestionarea resurselor naturale 11

3.2.4 Rubrica 3a — Libertate, securitate și justiție 12

3.2.5 Rubrica 3b — Cetățenie 12

3.2.6 Rubrica 4 — UE ca actor mondial 12

3.2.7 Rubrica 5 — Administrație 13

3.3. Aspecte orizontale 14

3.3.1 Agenții descentralizate 14

3.3.2 Agenții executive 14

3.3.3 Proiecte-pilot și acțiuni pregătitoare 14

3.3.4 Comentarii bugetare 15

3.3.5 Noi linii bugetare 15

3.3.6 Rezerve 15

4. Observații finale 15

5. Proiectul de buget 2011 defalcat pe rubricile din cadrul financiar 17

5.1 Proiectul de buget 2011 defalcat pe rubricile din cadrul financiar (total) 17

5.2 Proiectul de buget 2011 defalcat pe rubricile din cadrul financiar (detaliat) 20

MODIFICĂRI LA SITUAȚIA VENITURILOR ȘI CHELTUIELILOR PE SECȚIUNI

Modificările la situația veniturilor și cheltuielilor pe secțiuni pot fi consultate pe site-ul EUR­Lex (http://eur-lex.europa.eu/budget/www/index-ro.htm). Cu titlu informativ, se atașează o versiune în limba engleză a modificărilor la această situație pe secțiuni.

1. INTRODUCERE

Comisia a transmis proiectul de buget 2011 în toate limbile oficiale la 15 iunie 2010[6]. Proiectul de buget 2011 este primul care trebuie negociat în temeiul noilor dispoziții ale Tratatului de la Lisabona. Consiliul a finalizat lectura proiectului de buget la 12 august, în timp ce Parlamentul European a votat cu privire la lectura acestuia la 20 octombrie. Dat fiind că Parlamentul a adoptat amendamente la proiectul de buget care nu au putut fi acceptate de Consiliu, s-a convocat un comitet de conciliere, în conformitate cu articolul 314 alineatul 4 litera (c) din Tratatul privind funcționarea Uniunii Europene (TFUE).

Comitetul de conciliere a lucrat timp de douăzeci și una de zile, în perioada 26 octombrie – 15 noiembrie și a ajuns foarte aproape de stabilirea unui acord cu privire la elementele proiectului de buget 2011. Cu toate acestea, nu a fost posibilă, în final, reconcilierea pozițiilor Parlamentului European și Consiliului în perioada autorizată și, prin urmare, în conformitate cu articolul 314 alineatul (8) din TFUE, „Comisia prezintă un nou proiect de buget”.

2. PROIECTUL DE BUGET 2011 ÎN RAPORT CU CADRUL FINANCIAR MULTIANUAL

2.1 Plafoanele cadrului financiar multianual pentru bugetul 2011

În cadrul financiar multianual, plafoanele creditelor de angajament pentru fiecare rubrică de cheltuieli pe anul 2011 sunt următoarele:

Rubrică | milioane EUR, în prețuri curente |

1. Creștere durabilă 1a Competitivitate pentru creștere economică și ocuparea forței de muncă 1b Coeziune pentru creștere economică și ocuparea forței de muncă | 63 974 12 987 50 987 |

2. Conservarea și gestionarea resurselor naturale din care: cheltuieli de piață și plăți directe | 60 338 47 617 |

3. Cetățenie, libertate, securitate și justiție 3a Libertate, securitate și justiție 3b Cetățenie | 1 889 1 206 683 |

4. UE ca actor mondial | 8 430 |

5. Administrație | 8 334 |

TOTAL | 142 965 |

În cadrul financiar multianual, plafonul general pentru creditele de angajament (142 965 de milioane EUR) reprezintă 1,14% din venitul național brut (VNB). Plafonul pentru creditele de plată este de 134 280 de milioane EUR, și anume 1,07% din VNB.

2.2 Prezentarea noului proiect de buget 2011

milioane EUR

Buget 2010 (1) | Noul proiect de buget 2011 | Diferența |

Marjă (2) | -27,2 |

— Competitivitate pentru creștere economică și ocuparea forței de muncă | 14 862,9 | 11 343,3 | 13 520,6 | 11 645,8 | -9,0% | 2,7% |

Cu excepția proiectelor energetice pentru sprijinirea redresării economice (Planul european de redresare economică) | 12 882,9 | 10 315,8 | 13 520,6 | 11 620,6 | 5,0% | 3,0% |

Marjă (2) | -33,6 |

— Coeziune pentru creștere economică și ocuparea forței de muncă | 49 386,6 | 36 370,9 | 50 980,6 | 41 682,5 | 3,2% | 14,6% |

Marjă | 6,4 |

2. Conservarea și gestionarea resurselor naturale | 59 498,8 | 58 135,6 | 58 659,2 | 56 409,3 | -1,4% | -3,0% |

Marjă | 1 678,8 |

3. Cetățenie, libertate, securitate și justiție | 1 687 ,5 | 1 411,0 | 1 821,9 | 1 460 ,2 | 8,0% | 3,5% |

Marjă | 67,1 |

— Libertate, securitate și justiție | 1 006,5 | 738,6 | 1 139,0 | 814,3 | 13,2% | 10,2% |

Marjă | 67,0 |

— Cetățenie | 681,0 | 672,4 | 682,9 | 646,0 | 0,3% | -3,9% |

Marjă | 0,1 |

4. UE ca actor mondial | 8 141,0 | 7 787,7 | 8 754,3 | 7 249,0 | 7,5% | -6,9% |

Marjă (3) | -70,4 |

5. Administrație | 7 908,0 | 7 907,5 | 8 081,7 | 8 080,4 | 2,2% | 2,2% |

Marjă (4) | 334,3 |

Total | 141 484,8 | 122 955,9 | 141 818,3 | 126 527,1 | 0,2% | 2,9% |

Cu excepția proiectelor energetice pentru sprijinirea redresării economice | 139 504,8 | 121 928,4 | 141 818,3 | 125 502,1 | 1,7% | 2,9% |

Marjă (5), (6) | 1 982,6 | 7 934,9 |

Creditele ca % din VNB | 1,17% | 1,02% | 1,13% | 1,01% |

(1) Bugetul 2010 include bugetele rectificative 1-7. (2) Marja pentru rubrica 1 nu ia în considerare creditele referitoare la Fondul european de ajustare la globalizare (500 de milioane EUR). (3) Marja pentru rubrica 4 nu ia în considerare creditele referitoare la Rezerva pentru ajutoare de urgență (253,9 milioane EUR). (4) Pentru calcularea marjei sub plafonul pentru rubrica 5, se ia în considerare nota de subsol (1) din cadrul financiar 2007-2013 pentru suma de 82 de milioane EUR corespunzătoare contribuțiilor personalului la sistemul de pensii. (5) Marja globală pentru angajamente nu ia în considerare creditele pentru Fondul european de ajustare la globalizare (500 de milioane EUR), pentru Rezerva pentru ajutoare de urgență (253,9 milioane EUR) și pentru contribuția personalului la sistemul de pensii (82 de milioane EUR). (6) Marja globală pentru plăți nu ia în considerare creditele pentru Rezerva pentru ajutoare de urgență (100 de milioane EUR) și pentru contribuția personalului la sistemul de pensii (82 de milioane EUR). |

Comisia prezintă această nouă propunere de proiect de buget 2011, în conformitate cu pozițiile exprimate atât de Consiliu, cât și de Parlamentul European în perioada de conciliere.

În ceea ce privește creditele de angajament , valoarea totală a cheltuielilor propuse în proiectul de buget 2011 este de 141 818,3 milioane EUR, ceea ce reprezintă 1,13% din VNB, cu 332,0 milioane EUR mai mult decât în 2010. Prin urmare, rămâne o marjă combinată de 1 984,1 milioane EUR sub plafoane.

Creditele de plată sunt stabilite la nivelul reținut de Consiliu în luna august, și anume 126 527,1 milioane EUR, ceea ce reprezintă 1,01 % din VNB. Această sumă reprezintă o creștere de 3 571,2 milioane EUR comparativ cu creditele de plată din bugetul 2010, rămânând astfel o marjă de 7 934,9 milioane EUR sub plafon. Parlamentul a declarat că înțelege poziția Consiliului date fiind constrângerile bugetare cu care se confruntă statele membre în prezent. Comisia își reiterează convingerea fermă că se poate conveni asupra acestui nivel al plăților numai dacă acesta este însoțit de angajamentul autorității bugetare de a acționa prompt la solicitările de credite de plată suplimentare prin intermediul bugetelor rectificative sau al transferurilor în vederea evitării unui eventual deficit al creditelor de plată.

Se propune ca valoarea creditelor de angajament pentru rubrica 1a, Competitivitate pentru creștere economică și ocuparea forței de muncă , să fie de 13 520,6 milioane EUR, ceea ce reprezintă o scădere cu 9,0% față de bugetul 2010. Dat fiind că aceste sume depășesc plafonul pentru rubrica 1a, Comisia propune mobilizarea simultană a unei sume de 34 de milioane EUR din Instrumentul de flexibilitate[7]. Creditele de plată cresc cu 2,7 %, ajungând la 11 645,8 milioane EUR. Reducerea aparentă a creditelor de angajament pentru această rubrică trebuie analizată în contextul includerii, în bugetul 2010, a celei de a doua tranșe de credite suplimentare pentru finanțarea proiectelor energetice destinate sprijinirii redresării economice. Dacă se exclude acest element, creditele de angajament și creditele de plată cresc cu 5,0% și, respectiv, cu 3,0%.

La rubrica 1b, Coeziune pentru creștere economică și ocuparea forței de muncă , creditele de angajament cresc cu 3,2%, ajungând la suma de 50 980,6 milioane EUR, rămânând astfel o marjă de 6,4 milioane EUR. Creditele de plată cresc cu 14,6 %, ajungând la 41 682,5 milioane EUR. Creșterea esențială a nivelului plăților reflectă viteza de croazieră la care au ajuns programele din cadrul politicii de coeziune, corespunzătoare perioadei de programare 2007-2013, contribuind, astfel, la redresarea economică în Europa.

Sunt propuse credite de angajament în valoare de 58 659,2 milioane EUR pentru rubrica 2, Conservarea și gestionarea resurselor naturale , ceea ce reprezintă o scădere cu 1,4 % față de bugetul 2010 și lasă o marjă de 1 680,3 milioane EUR sub plafon. Creditele de plată au scăzut cu 3,0 %, ajungând la suma de 56 409,3 milioane EUR. La această rubrică, cheltuielile de piață și ajutoarele directe prevăzute corespund unor credite de angajament de 42 891,2 milioane EUR și unor credite de plată de 42 786,6 milioane EUR.

La rubrica 3a, Libertate, securitate și justiție , creditele de angajament înregistrează o creștere importantă cu 13,2%, ajungând la 1 139,0 milioane EUR, ceea ce lasă o marjă de 67,0 milioane EUR. Creditele de plată cresc, de asemenea, în mod semnificativ, cu 10,2%, ajungând la 814,3 milioane EUR.

La rubrica 3b, Cetățenie , creditele de angajament se ridică la 682,9 milioane EUR, marja fiind aproape inexistentă (0,1 milioane EUR). Creditele de plată de la această rubrică au scăzut cu 3,9 %, ajungând la 646,0 milioane EUR. Scăderea se datorează mobilizării Fondului de solidaritate în 2010 (13,0 milioane EUR), care s-a adăugat la bugetul inițial în cursul anului.

La rubrica 4, UE ca actor mondial , creditele de angajament înregistrează o creștere cu 7,5 %, ajungând la 8 754,3 milioane EUR, sumă care depășește plafonul pentru rubrica 4. Comisia propune mobilizarea simultană a 71 de milioane EUR din Instrumentul de flexibilitate[8]. Creditele de plată scad cu 6,9 %, ajungând la 7 249,0 milioane EUR. Suma totală a creditelor de plată este mai mică decât cea din 2010, având în vedere că angajamentele restante (așa-numitele „RAL”, reste à liquider ) pentru numeroase linii bugetare de finalizare, aferente programelor precedente care se încheie, au scăzut în mod substanțial.

La rubrica 5, Cheltuieli administrative , creditele de angajament și de plată cresc în total cu 2,2%, angajamentele ajungând la 8 081,7 milioane EUR, iar plățile, la 8 080,4 milioane EUR. Prin urmare, rămâne o marjă de 334,3 milioane EUR[9].

3. ELEMENTE-CHEIE ALE PROPUNERII PRIVIND NOUL PROIECT DE BUGET

Punctul de plecare pentru acest nou proiect de buget 2011 este propunerea inițială a Comisiei din luna iunie, astfel cum a fost modificată prin trei scrisori rectificative (SR), și anume SR 1/2011[10] (Serviciul European de Acțiune Externă), SR 2/2011[11] (agenții și mecanismul european de stabilizare financiară) și SR 3/2011[12] (cheltuieli agricole).

Modificările propuse acum reflectă discuțiile care au avut deja loc între cele două componente ale autorității bugetare. Aceste discuții au ajuns la un nivel de convergență important, elementele de compromis fiind reținute în noua propunere a Comisiei, în vederea facilitării unei acord rapid cu privire la bugetul 2011.

Consecințele unui dezacord cu privire la buget ar fi nefaste pentru punerea în aplicare a principalelor politici și programe și ar transmite cetățenilor europeni un mesaj negativ în această perioadă de incertitudine economică. Ar fi prejudiciată, de asemenea, credibilitatea UE la nivel internațional.

Ținând seama de acest imperativ, Comisia încearcă să reconcilieze pozițiile celor două componente ale autorității bugetare în prezenta propunere privind un nou proiect de buget.

Sunt prezentate, în cele ce urmează, detalii privind modificările propuse.

3.1. Abordarea generală privind creditele de plată

Adaptarea nivelului creditelor de plată reprezintă una dintre principalele adaptări. În proiectul de buget 2011 inițial, Comisia a propus o majorare cu 5,8 % a plăților, față de bugetul 2010, pe baza unei evaluări a necesarului de plăți pentru programe.

De atunci, dificultățile economice cu care s-a confruntat Europa s-au accentuat și s-a ajuns la un consens general între toate statele membre cu privire la necesitatea de a aplica măsuri de austeritate. Prin urmare, acest nou proiect de buget propune un nivel global al creditelor de plată de 126,5 miliarde EUR, astfel cum a propus Consiliul. Conform opiniilor convergente exprimate în perioada de conciliere, această sumă ar putea fi un element esențial al unui posibil acord global.

Cu toate acestea, Comisia dorește să sublinieze, de asemenea, faptul că, spre deosebire de bugetele naționale, bugetul UE nu poate fi niciodată în deficit și că toate cererile de rambursare introduse de statele membre în legătură cu punerea în aplicare a politicilor trebuie onorate. În acest sens, este esențial ca cele două componente ale autorității bugetare să facă o declarație comună prin care să își confirme disponibilitatea de a trata rapid bugetele rectificative și transferurile, atunci când va fi cazul.

Pentru a răspunde acestei cerințe, s-a impus o reducere a creditelor de plată în comparație cu propunerea inițială a Comisiei privind proiectul de buget 2011, aplicând următoarea metodologie:

După ce s-au analizat consecințele ajustărilor propuse pentru creditele nediferențiate și pentru majorările specifice ale plăților, astfel cum se explică în detaliu în secțiunile 3.2 și 3.3, reducerea globală a creditelor de plată, în comparație cu proiectul de buget propus de Comisie, care cuprinde scrisorile rectificative, a fost defalcată între diversele rubrici, după cum urmează:

- o treime la rubrica 1b,

- o treime la rubrica 2,

- o treime la rubricile 1a, 3a și 4,

- fără impact asupra rubricii 3b.

Reducerile în comparație cu nivelul plăților în cadrul fiecărei rubrici au fost împărțite proporțional între toate linii bugetare care conțin credite diferențiate, ținând totuși seama de ajustările specifice care au făcut obiectul unor opinii convergente în cadrul Comitetului de conciliere, astfel cum sunt descrise în secțiunile 3.2 și 3.3 de mai jos și exceptând proiectele-pilot și acțiunile pregătitoare, agențiile decentralizate, liniile bugetare aferente rubricii 1b în cadrul cărora plățile nu au fost modificate de niciuna dintre cele două componente ale autorității bugetare ca urmare a lecturilor lor respective ale proiectului de buget inițial (în cea mai mare parte, convergența) și programele Life+ și cele privind sănătatea animalelor și a plantelor din cadrul rubricii 2, precum și Rezerva pentru ajutoare de urgență din cadrul rubricii 4.

3.2 Rubricile de cheltuieli din cadrul financiar

Cu excepția agențiilor (descentralizate și executive) și a propunerilor privind proiectele-pilot și acțiunile pregătitoare, care sunt detaliate în secțiunea 3.3 de mai jos, următoarele ajustări pe rubrici ale cadrului financiar multianual sunt incluse în noul proiect de buget.

3.2.1 Rubrica 1a — Competitivitate pentru creștere economică și ocuparea forței de muncă

Comisia propune majorarea creditelor de angajament pentru o serie de acțiuni (a se vedea tabelul), menținând totodată același nivel ca în proiectul de buget inițial pentru majoritatea celorlalte acțiuni. Majorările reflectă prioritățile Parlamentului European în legătură cu tineretul, IMM-urile și cercetarea.

Se creează astfel o situație în care nivelul creditelor de angajament depășește plafonul stabilit în cadrul financiar multianual; Comisia propune, prin urmare, mobilizarea a 34 de milioane EUR la rubrica 1a din Instrumentul de flexibilitate.

La această rubrică se aplică metodologia generală privind creditele de plată. Cu toate acestea, atunci când Parlamentul European a propus, în urma lecturii sale, majorări care să însoțească majorările creditelor, acestea au fost incluse ca atare în noul proiect de buget. Comisia confirmă, de asemenea, că valoarea creditelor de plată pentru Fondul de ajustare la globalizare (FEG) este de 50 de milioane EUR, sub rezerva reducerii globale descrise în secțiunea 3.1.

milioane EUR

Linie bugetară | Rubrică | Majorările / reducerile creditelor de angajament |

Proiectul de buget 2011 inițial | Noul proiect de buget 2011 | Diferența |

02 02 01 | Program-cadru pentru competitivitate și inovare — Programul pentru spirit antreprenorial și inovare | 138,0 | 148,0 | + 10,0 |

04 03 02 | Costul reuniunilor consultative preliminare cu reprezentanți ai sindicatelor | 0,45 | 0,5 | + 0,05 |

04 03 03 01 | Relații industriale și dialog social | 16,4 | 16,5 | + 0,1 |

04 03 03 02 | Activități de informare și formare în favoarea organizațiilor sindicale | 16,7 | 17,0 | + 0,3 |

04 03 03 03 | Informarea, consultarea și participarea reprezentanților întreprinderilor | 7,3 | 7,5 | + 0,2 |

04 03 04 | EURES (Servicii europene de ocupare a forței de muncă) | 19,5 | 20,5 | + 1,0 |

08 13 01 | Capacități — Cercetare în beneficiul întreprinderilor mici și mijlocii (IMM) | 221,1 | 223,1 | + 2,0 |

09 02 01 | Definirea și punerea în aplicare a politicii UE în domeniul comunicațiilor electronice | 2,4 | 4,0 | + 1,6 |

12 02 02 | Programul SOLVIT și Planul de acțiune pentru servicii de asistență pe piața internă | p.m. | 1,3 | + 1,3 |

15 02 02 | Erasmus Mundus | 94,5 | 96,5 | + 2,0 |

15 02 22 | Programul Învățare de-a lungul vieții | 1 009,7 | 1 027,7 | + 18,0 |

15 07 77 | Oameni | 754,4 | 764,4 | + 10,0 |

24 02 01 | Programe operaționale în cadrul luptei antifraudă | 14,2 | 15,0 | + 0,8 |

32 04 06 | Program-cadru pentru competitivitate și inovare – Programul „Energie inteligentă – Europa” | 104,5 | 114,5 | + 10,0 |

32 06 01 | Cercetarea în domeniul energiei | 157,7 | 167,7 | + 10,0 |

Subtotal | Majorări | + 67,4 |

01 02 04 | Prince — Comunicarea privind uniunea economică și monetară, inclusiv moneda euro | 6,5 | 5,5 | - 1,0 |

02 02 02 01 | Sprijin acordat Centrului de cooperare industrială UE-Japonia și pentru participarea la grupuri de studiu internaționale | 2,45 | 2,15 | - 0,3 |

12 02 01 | Realizarea și dezvoltarea pieței interne | 8,8 | 8,4 | - 0,4 |

26 02 01 | Proceduri de atribuire și promovare a contractelor de achiziții publice de produse, a contractelor publice de lucrări și a contractelor de prestări servicii | 15,2 | 14,4 | - 0,8 |

Subtotal | Reduceri | - 2,5 |

Total | + 64,9 |

3.2.2 Rubrica 1b — Coeziune pentru creștere economică și ocuparea forței de muncă

Nivelul creditelor de angajament rămâne neschimbat față de proiectul de buget inițial, cu o singură excepție: crearea unui nou articol bugetar 13 03 31 „Asistență tehnică și diseminarea informațiilor cu privire la strategia UE pentru regiunea Mării Baltice și îmbunătățirea cunoștințelor privind strategiile pentru macroregiuni”, cu angajamente în valoare de 2,5 de milioane EUR (fără plăți).

Creditele de plată au fost adaptate astfel încât limita de 126,5 miliarde EUR pentru întregul proiect de buget să fie respectată. La această rubrică, este deosebit de important ca declarația comună menționată în secțiunea 3.1 să fie confirmată, astfel încât să fie puse la dispoziție rapid plăți suplimentare, dacă este cazul.

3.2.3 Rubrica 2 — Conservarea și gestionarea resurselor naturale

Analiza atentă a nevoilor, efectuată de Comisie în proiectul de buget inițial și actualizată ulterior prin scrisoarea rectificativă 3/2011 constituie punctul de plecare al acestei noi propuneri. Noua propunere integrează anumite priorități ale Parlamentului European, cum ar fi majorările pentru Lapte destinat unităților școlare , Life+ , Agenția Comunitară pentru Controlul Pescuitului și Sănătatea animalelor , și include în special poziția Consiliului privind Verificarea și închiderea conturilor . Aceste ajustări sunt prezentate în tabelul de mai jos.

Pentru creditele nediferențiate, plățile sunt stabilite la același nivel ca și angajamentele. Pentru alte linii bugetare, se urmărește metodologia generală privind plățile (a se vedea secțiunea 3.1 de mai sus).

milioane EUR

Linie bugetară | Rubrică | Majorările / reducerile creditelor de angajament |

Proiectul de buget 2011 inițial | Noul proiect de buget 2011 | Diferența |

05 02 12 08 | Lapte destinat unităților școlare | 80,0 | 90,0 | + 10,0 |

07 03 07 | LIFE+ (Instrument financiar pentru mediu — 2007-2013) | 298,3 | 305,0 | + 6,7 |

11 07 01 | Sprijin pentru gestionarea resurselor halieutice (culegerea de date de bază) | 46,0 | 48,0 | + 2,0 |

11 08 05 02 | Agenția Comunitară pentru Controlul Pescuitului (ACCP) — Subvenție la titlul 3 | 1,501 | 5,501 | + 4,0 |

17 04 01 01 | Programe de eradicare și monitorizare a bolilor animalelor și supravegherea stării fizice a animalelor care pot constitui un risc pentru sănătatea publică, legat de un factor exterior — Noi măsuri | 260,0 | 270,0 | + 10,0 |

Subtotal | Majorări | + 32,7 |

05 07 01 06 | Închiderea conturilor exercițiilor financiare precedente în ceea ce privește cheltuielile de gestiune din cadrul FEOGA, secțiunea Garantare (măsuri anterioare) și din cadrul FEGA | -72,0 | -272,0 | - 200,0 |

Subtotal | Reduceri | - 200,0 |

Total | - 167,3 |

Prezentul proiect de buget cuprinde, de asemenea, venituri alocate în valoare de 540 de milioane EUR pentru FEGA, reportate din 2010 în 2011. Această sumă depășește cele 210 de milioane EUR prevăzute în scrisoarea rectificativă 3/2011 la proiectul inițial de buget 2011 din cauza unei utilizări mai reduse a veniturilor alocate generate în 2010 prin execuția bugetului 2010. Prin urmare, datorită acestor venituri alocate suplimentare, reportate din 2010 în 2011, necesarul de credite la liniile bugetare 05 02 08 03 ( Compensație pentru retrageri și achiziții ) și 05 03 01 01 ( Schema de plată unică - SPU ) este mai mic cu 330 de milioane EUR. Efectul reducerii creditelor la aceste linii va consta în majorarea cu aceeași sumă a marjei nealocate care va fi disponibilă în 2011 pentru rubrica 2.

3.2.4 Rubrica 3a — Libertate, securitate și justiție

Propunerea Comisiei rămâne în cea mai mare parte neschimbată, cu excepția următoarelor modificări:

milioane EUR

Linie bugetară | Rubrică | Majorările / reducerile creditelor de angajament |

Proiectul de buget 2011 inițial | Noul proiect de buget 2011 | Diferența |

18 04 07 | Combaterea violenței (Daphne) | 17,7 | 20,0 | + 2,35 |

18 05 08 | Prevenirea, capacitatea de reacție și gestionarea consecințelor în materie de terorism | 23,1 | 24,1 | + 1,0 |

18 07 03 | Prevenirea consumului de droguri și informarea cu privire la droguri | 3,0 | 4,0 | + 1,0 |

Subtotal | Majorări | + 4,35 |

18 01 04 14 | Justiția în materie civilă – Cheltuieli de gestiune administrativă | 0,3 | 0,25 | - 0,05 |

18 02 11 01 | Agenția pentru gestionarea operațională a sistemelor informatice de mari dimensiuni în spațiul de libertate, securitate și justiție – Contribuție la titlurile 1 și 2 | 10,3 | 5,15 | - 5,15 |

18 03 05 | Rețeaua Europeană privind Migrația | 8,0 | 7,5 | -0,5 |

Subtotal | Reduceri | - 5,7 |

Total | - 1,35 |

Plățile rămân neschimbate pentru liniile bugetare menționate anterior, cu excepția posturilor bugetare 18 01 04 14 și 18 02 11 01, pentru care creditele de plată sunt reduse cu suma corespunzătoare reducerii aplicate angajamentelor.

3.2.5 Rubrica 3b — Cetățenie

Creditele de angajament sunt stabilite la nivelul propus în proiectul de buget inițial, cu excepția câtorva majorări care reflectă prioritățile Parlamentului European în ceea ce privește tineretul și comunicarea:

milioane EUR

Linie bugetară | Rubrică | Majorările / reducerile creditelor de angajament |

Proiectul de buget 2011 inițial | Noul proiect de buget 2011 | Diferență |

15 05 06 | Evenimente anuale speciale | p.m. | 4,0 | + 4,0 |

15 05 55 | Tineretul în acțiune | 126,1 | 129,1 | + 3,0 |

16 03 01 | Centre de informare | 12,6 | 13,58 | + 0,98 |

Subtotal | Majorări | + 7,98 |

Total | + 7,98 |

Creditele de plată suplimentare sunt stabilite la 50 % din majorările creditelor de angajament, cu excepția articolului bugetar 15 05 06, pentru care plățile sunt stabilite la același nivel ca și angajamentele.

3.2.6 Rubrica 4 — UE ca actor mondial

Comisia propune unele majorări specifice care reflectă prioritățile autorității bugetare. Modificarea cea mai semnificativă se referă la Palestina, pentru care se propune o majorare de 100 de milioane EUR. Aceste ajustări creează o situație în care creditele de angajament depășesc plafonul stabilit în cadrul financiar multianual; Comisia propune, prin urmare, mobilizarea a 71 de milioane EUR la rubrica 4 prin Instrumentul de flexibilitate pentru a acoperi nevoile suplimentare pentru Palestina.

Fără a aduce atingere aplicării metodologiei generale menționate în secțiunea 3.1 de mai sus, creditele de plată pentru Palestina sunt majorate, de asemenea, cu 100 de milioane EUR, în timp ce, pentru celelalte linii, ale căror credite de angajament sunt majorate, plățile sunt menținute la nivelul din proiectul de buget inițial. Comisia propune, de asemenea, limitarea plăților pentru Rezerva pentru ajutoare de urgență la 100 de milioane EUR, conform compromisului care s-a desprins în cadrul Comitetului de conciliere.

milioane EUR

Linie bugetară | Rubrică | Majorările / reducerile creditelor de angajament |

Proiectul de buget 2011 inițial | Noul proiect de buget 2011 | Diferență |

14 03 04 | Buna guvernanță în domeniul fiscal | p.m. | 1,0 | + 1,0 |

15 02 27 02 | Fundația Europeană de Formare — Contribuție la titlul 3 | 5,5 | 6,0 | + 0,5 |

19 04 03 | Misiuni electorale și de observare ale UE | 34,1 | 38,0 | + 3,9 |

19 08 01 02 | Politica europeană de vecinătate și parteneriat (PEVP) — Asistență financiară acordată Palestinei, procesului de pace și UNRWA | 200,0 | 300,0 | + 100,0 |

19 08 01 03 | Politica europeană de vecinătate și parteneriat (PEVP) — Cooperarea financiară cu Europa de Est | 555,4 | 556,4 | + 1,0 |

19 09 01 | Cooperarea cu țările în curs de dezvoltare din America Latină | 362,8 | 377,8 | + 14,5 |

19 10 01 01 | Cooperarea cu țările în curs de dezvoltare din Asia | 528,8 | 543,8 | + 15,0 |

21 02 01 | Siguranța alimentară | 241,8 | 243,8 | + 2,0 |

21 03 01 | Actorii nestatali din domeniul dezvoltării | 192,7 | 193,7 | + 1,0 |

21 05 01 01 | Sănătate | 30,6 | 32,6 | + 2,0 |

22 02 07 03 | Sprijin financiar pentru încurajarea dezvoltării economice a comunității turco-cipriote | 25,0 | 28,0 | + 3,0 |

23 03 06 | Intervențiile de protecție civilă în țările terțe | 4,0 | 9,0 | + 5,0 |

Subtotal | Majorări | + 148,9 |

01 03 02 | Asistența macroeconomică | 114,9 | 104,9 | - 10,0 |

19 11 03 | Uniunea Europeană în lume | 5,0 | 4,0 | - 1,0 |

Subtotal | Reduceri | - 11,0 |

Total | + 137,9 |

3.2.7 Rubrica 5 — Administrație

Noul proiect de buget propus nu include creditele corespunzătoare ajustării salariale restante din 2009 (1,85 %) pentru toate instituțiile, în legătură cu care se așteaptă adoptarea noului regulament al Consiliului în urma hotărârii pronunțate de Curtea de Justiție la 24 noiembrie 2010 în favoarea Comisiei. Un proiect de buget rectificativ va fi prezentat în 2011. Între timp, se va lăsa neutilizată o marjă suficientă sub plafonul rubricii 5. Proiectul de compromis la care s-a ajuns în cadrul Comitetului de conciliere a inclus un proiect de declarație comună prin care ambele componente bugetare și-au asumat angajamentul de a adopta rapid un buget rectificativ în cazul în care Curtea se va pronunța în favoarea majorării salariale în cauză. Comisia consideră că adoptarea acestei declarații reprezintă o parte indispensabilă a acordului final privind bugetul 2011.

În plus, creditele pentru salarii și pensii au fost reduse pentru toate instituțiile în ceea ce privește ajustarea salarială pentru 2010, ceea ce reflectă cele mai recente estimări de maximum 0,7 %.

Pentru Comisie, noul proiect de buget se bazează pe poziția în urma scrisorii rectificative 1/2011 (Serviciul European de Acțiune Externă), cu excepția liniilor bugetare xx 01 02 11 02 (Conferințe și reuniuni) și xx 01 02 11 03 (Comitete), pentru care, în spiritul compromisului, creditele au fost stabilite la nivelul mai scăzut aprobat de ambele componente ale autorității bugetare în urma lecturilor lor respective.

Pentru celelalte instituții în afară de Comisie, după ce s-au luat în considerare corecțiile legate de salarii, noul proiect de buget reflectă lectura Parlamentului European, cu excepția Consiliului, pentru care se respectă propria sa poziție în urma scrisorii rectificative 1/2011 (Serviciul European de Acțiune Externă).

În ceea ce privește celelalte instituții în afară de Parlamentul European, Consiliu și Comisie, posturile suplimentare în comparație cu 2010 sunt următoarele: Curtea de Justiție a Uniunii Europene (+29), Comitetul Economic și Social European (+11), Comitetul Regiunilor (+18), Ombudsmanul European (+1) și Autoritatea Europeană pentru Protecția Datelor (+2).

3.3. Aspecte orizontale

3.3.1 Agenții descentralizate

Contribuția UE (atât în credite de plată, cât și în credite de angajament) și numărul de posturi pentru agențiile descentralizate sunt stabilite la nivelul propus de Comisie în proiectul de buget inițial, astfel cum a fost modificat prin scrisoarea rectificativă 2/2011, cu următoarele excepții:

- pentru postul bugetar 15 02 27 02 Fundația Europeană de Formare — Contribuție la titlul 3 din cadrul rubricii 4, se propune o majorare de 0,5 milioane EUR în ceea ce privește atât angajamentele, cât și plățile;

- pentru postul bugetar 11 08 05 02 Agenția Comunitară pentru Controlul Pescuitului (ACCP) — Contribuție la titlul 3 din cadrul rubricii 2 se propune o majorare de 4 milioane EUR în ceea ce privește angajamentele.

În comparație cu proiectul de buget inițial și astfel cum au acceptat ambele componente ale autorității bugetare în urma lecturilor lor respective ale proiectului de buget inițial:

- se elimină un post suplimentar pentru Eurojust,

- creditele pentru Agenția pentru gestionarea operațională a sistemelor informatice de mari dimensiuni în spațiul de libertate, securitate și justiție sunt reduse la jumătate.

3.3.2 Agenții executive

Contribuția UE (atât în credite de plată, cât și în credite de angajament) și numărul de posturi pentru agențiile executive sunt stabilite la nivelul propus în proiectul de buget din iunie.

3.3.3 Proiecte-pilot și acțiuni pregătitoare

Noul proiect de buget propune un pachet cuprinzător de 46 de proiecte-pilot și de acțiuni pregătitoare (PP/AP) pentru o sumă totală de 72,7 milioane EUR în credite de angajament. Acesta cuprinde toate PP/AP propuse de Parlamentul European, de Consiliu și de Comisie.

Atunci când un proiect-pilot sau o acțiune pregătitoare pare să intre în domeniul de aplicare al unui temei juridic existent, Comisia poate implementa acțiunea în cauză în baza temeiului juridic relevant și poate propune transferul creditelor către linia bugetară corespunzătoare în cursul anului.

Creditele de plată pentru toate noile proiecte-pilot și acțiuni pregătitoare sunt stabilite la maximum 50 % din angajamentele corespunzătoare; se reține suma propusă inițial, dacă aceasta este inferioară procentului de 50 % din angajamente. Pentru PP/AP care există deja și care urmează să fie prelungite în 2011, nivelul plăților este cel stabilit în proiectul de buget inițial.

Noua acțiune pregătitoare „Sprijinul UE pentru mediere” se deplasează la postul bugetar 2 2 3 8 în Secțiunea X — Serviciul European de Acțiune Externă.

3.3.4 Comentarii bugetare

Cu excepția comentariilor suplimentare privind linia XX 01 02 11, sunt acceptate toate amendamentele textuale introduse de Parlamentul European sau de Consiliu în urma lecturilor lor respective, pe baza înțelegerii că acestea nu pot fi modificate sau extinse în afara domeniului de aplicare al temeiului juridic existent.

3.3.5 Noi linii bugetare

Nomenclatura bugetară, astfel cum a fost propusă de Comisie în proiectul de buget inițial și în cele trei scrisori rectificative rămâne neschimbată. În plus, sunt propuse noi linii bugetare pentru a se ține seama de pachetul de proiecte-pilot și de acțiuni pregătitoare.

Mai mult, nomenclatura inițială pentru PESC se modifică după cum urmează:

- 19 03 01 01 — Misiuni de monitorizare în Georgia

- 19 03 01 02 — EULEX Kosovo

- 19 03 01 03 — EUPOL Afghanistan

- 19 03 01 04 — Alte măsuri de monitorizare și de punere în aplicare a proceselor de pace și securitate

3.3.6 Rezerve

Ținând seama pe deplin de articolul 43 alineatul (1) din Regulamentul financiar, rezervele sunt stabilite în special la liniile pentru care nu s-a adoptat încă temeiul juridic.

4. OBSERVAțII FINALE

Propunând un nou proiect de buget 2011, care integrează elementele compromisului la care s-a ajuns în cadrul Comitetului de conciliere, Comisia creează condițiile necesare unei adoptări rapide a bugetului 2011, fără a se recurge la o nouă perioadă de conciliere.

Adoptarea și intrarea în vigoare, în timp util, ale bugetului 2011 sunt esențiale pentru asigurarea punerii în aplicare corespunzătoare a politicilor și a programelor Uniunii Europene. Comisia va face tot posibilul pentru a realiza acest obiectiv.

5. PROIECTUL DE BUGET 2011 DEFALCAT PE RUBRICILE DIN CADRUL FINANCIAR

5.1 Proiectul de buget 2011 defalcat pe rubricile din cadrul financiar (total)

Rubrică | Buget | Cadrul financiar | Noul proiect de buget | Diferența | Diferența |

2010 (1) | 2011 | 2011 | 2011 / 2010 | 2011 – 2010 |

(1) | (2) | (3) | (3 / 1) | (3 – 1) |

în EUR | în EUR | în EUR | % | în EUR |

[pic]

5.2 Proiectul de buget 2011 defalcat pe rubricile din cadrul financiar (detaliat)

Rubrică | Buget | Cadrul financiar | Noul proiect de buget | Diferența | Diferența |

2010 (1) | 2011 | 2011 | 2011 / 2010 | 2011 – 2010 |

(1) | (2) | (3) | (3 / 1) | (3 – 1) |

în EUR | în EUR | în EUR | % | în EUR |

[1] JO L 248, 16.9.2002, p. 1.

[2] COM(2010) 300, 15.6.2010.

[3] SEC(2010) 1064, 15.9.2010.

[4] SEC(2010) 1199, 11.10.2010.

[5] COM (2010) 601, 20.10.2010.

[6] COM(2010) 300, 15.6.2010.

[7] Marja pentru rubrica 1a nu ia în considerare creditele referitoare la Fondul european de ajustare la globalizare (500 de milioane EUR).

[8] Marja pentru rubrica 4 nu ia în considerare creditele referitoare la Rezerva pentru ajutoare de urgență (253,9 milioane EUR).

[9] Pentru calcularea marjei sub plafonul rubricii 5, se ia în considerare nota de subsol (1) din cadrul financiar 2007-2013, pentru 82 de milioane EUR corespunzătoare contribuțiilor personalului la sistemul de pensii. Nivelul cheltuielilor pentru 2011 luat în considerare pentru celelalte instituții se bazează pe cele mai recente estimări disponibile.

[10] SEC(2010) 1064, 15.9.2010.

[11] SEC(2010) 1199, 11.10.2010.

[12] COM (2010) 601, 20.10.2010.